ར་བའོ། །ཤར་གྱི་པདྨའི་ལྟེ་བར་དྲག་པོ་ཆེན་པོ་མདོག་སེར་པོ་གླང་པོ་ཆེ་ལ་ཞོན་པ། གཡས་པས་རྡོ་རྗེ་འཛིན་ཞིང་གཡོན་པས་གླང་པོ་ཆེ་ལ་བསྣུན་པ། འདབ་མ་བཞི་ལ་ཤར་དུ་རྒྱལ་མ་དང་། བྱང་དུ་རྣམ་རྒྱལ་མ་དང་། ནུབ་ཏུ་མི་ཐུབ་མ་དང་། ལྷོར་གཞན་གྱིས་མི་ཐུབ་མ་བཞིས་བསྐོར་བའོ། །ཤར་ལྷོའི་པདྨའི་ལྟེ་བར་ལྷ་སྦྱིན་མཉམ་དུ་བསྟེན་པ་དམར་པོ་ར་སྐྱེས་ལ་ཞོན་པ། གཡས་པས་དགང་གཟར་དང་དབྱུག་གུ། གཡོན་པས་བ་དན་དང་གྷུནྡྷེ་འཛིན་པ། འདབ་མ་བཞི་ལ་ཤར་དུ་ནག་མོ་བཟང་མོ་དང་། བྱང་དུ་ནག་པོ་ཆེན་མོ་དང་། ནུབ་ཏུ་ནག་སྦོམ་མ་དང་། ལྷོར་རྣལ་འབྱོར་མའི་དབང་ཕྱུག་མ་བཞིས་བསྐོར་བའོ། །ལྷོའི་པདྨའི་ལྟེ་བར་ནག་པོ་མ་ཧེ་ལ་ཞོན་པ་མདོག་ནག་པོ། གཡས་དབྱུག་པ་དང་གཡོན་མདུང་འཛིན་པ། འདབ་མ་བཞི་ལ་ཟླ་བ་མོ་དང་། འཇིགས་པ་མོ་དང་། གདུག་པ་ཅན་དང་། ལམ་པ་ཀཱི་བཞིས་བསྐོར་བའོ། །བདེན་བྲལ་གྱི་པདྨའི་ལྟེ་བར། གཙིགས་པ་ནག་པོ་རོ་ལངས་ལ་ཞོན་པ་མདོག་ནག་པོ་གཡས་དབྱུག་པ་དང་གཡོན་ཕུབ་འཛིན་པ། འདབ་མ་བཞི་ལ་སུམ་ཅུ་རྩ་གསུམ་གྱི་དབང་ཕྱུག་མ་དང་། གཡོ་ལྡན་མ་དང་། མར་མེ་མ་དང་། འཇིབས་བྱེད་མ་བཞིས་བསྐོར་བའོ། །ནུབ་ཀྱི་པདྨའི་ལྟེ་བར། མི་སྡུག་དཀར་པོ་ཆུ་སྲིན་ལ་ཞོན་པ། གཡས་གདེངས་ཀ་བདུན་གྱིས་མཚན་པའི་ཞགས་པ་འཛིན་ཅིང་། གཡོན་པ་གདན་ལ་བརྟེན་པ། འདབ་མ་བཞི་ལ་འཇིགས་པའི་གཟུགས་དང་། གཟུགས་ཆེན་མོ་དང་། མཆེ་བའི་གཟུགས་དང་། གཙིགས་པ་མ་བཞིས་བསྐོར་བའོ། །རླུང་གི་པདྨའི་ལྟེ་བར། དགའ་ལས་འདས་ལྗང་གུ་རི་དྭགས་ལ་ཞོན་པ། གཡས་པས་རླུང་གིས་བསྐྱོད་པའི་རས་འཛིན་ཅིང་། གཡོན་པ་གདན་ལ་བརྟེན་པ། འདབ་མ་བཞི་ལ་ཐོད་པའི་ཕྲེང་བ་མ་དང་། འཕྱང་བ་དང་། མཐུ་ཆེན་མ་དང་། ལག་ན་ཁ་ཊྭཱཾ་ག་བཞིས་བསྐོར་བའོ། །བྱང་གི་པདྨའི་ལྟེ་བར། ལོག་འདྲེན་སེར་པོ་མི་ལ་ཞོན་པ། གཡས་ལྕགས་ཀྱུ་དང་གཡོན་དབྱུག་ཏོ་འཛིན་པ། འདབ་མ་བཞི་ལ་ལག་ན་དགྲ་སྟྭ་དང་། ལག་ན་རལ་གྲི་དང་། རྡོ་རྗེ་ལག་མ་དང་། གཞུ་ལག་མ་བཞིས་བསྐོར་བའོ། །གཙོ་བོ་རྣམས་ནི་རུས་པ་དང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་པ། འཁོར་གྱི་ལྷ་མོ་རྣམས་རང་རང་གི་གཙོ་བོའི་སྐུ་མདོག་དང་མཚུངས་ཤིང་། ཞལ་གཅིག་ཕྱག་བཞི་པའི་ཕྱག་དང་པོ་གཉིས་ཀྱིས་མེ་ཏོག་ལ་སོགས་པའི་མཆོད་པ་སྣ་ཚོགས་ཐོགས་ཤིང་། ཕྱག་འོག་མ་གཉིས་ཀྱིས་གཙོ་བོ་དང་མཚུངས་པའི་ཕྱག་མཚན་འཛིན་པ་ལས། ཁྱད་པར་ལག་ན་ཁ་ཊྭཱཾ་ག་ལ་སོགས་པ་ལྔ་ནི་རང་མིང་གི་ལག་ཆ་འཛིན་པར་བསམ་མོ། །དེ་ནས་ལག་པ་གཡོན་གཏོར་མ་འཛིན་པའམ། ཡང་ན་གཏོར་མ་འཛིན་པའི་ཚུལ་བྱས་ལ། གཡས་ཁུ་ཚུར་བཅངས་པའི་གུང་མཛུབ་དཔུང་པའི་ཐད་དཀར་འཕྱར་ཞིང་། རྐང་པ་གཡས་པས་གཡོན་པ་མནན། སྤྱི་བོར་ཕཊ་ཀྱི་ཡི་གེ་བསམ། དེ་ལས་འོད་ཟེར་འཕྲོས་པས་ཤིང་གཅིག་དང་དུར་ཁྲོད་ལ་སོགས་པའི་གནས་བཅུ་གཅིག་ནས་ཞིང་སྐྱོང་མ་མོའི་ཚོགས་དང་བཅས་པ་ལ་སྲིད་པ་གསུམ་གྱི་འབྱུང་པོའི་ཚོགས་ཀྱིས་བསྐོར་བ་སྤྱན་དྲངས་པར་བསམས་ལ། དབྱངས་དང་བཅས་པའམ་མེད་ཀྱང་རུང་སྟེ། ཨོཾ་ཤིང་གཅིག་དང་ནི་དུར་ཁྲོད་དང་། །རི་བོ་དང་ནི་འབབ་ཆུ་དང་། །ཁྱིམ་དང་གྲོང་གི་ངོས་དང་ནི། །ཞིང་དང་གྲོང་ནི་སྟོངས་པ་དང་། །སེམས་ཅན་སྣོད་དང་ཐང་སོན་དང་། །ཆུ་ལ་ཡང་ནི་ཁྱད་པར་དུའོ། །དྲག་པོ་ནག་པོ་དྲག་པོ་ཆེ། །ལྷ་སྦྱིན་མཉམ་དུ་བསྟན་པ་དང་། །ནག་པོ་གཙིགས་པ་འཇིགས་སུ་རུང་། །དགའ་ལས་འདས་དང་ལོག་འདྲེན་མ། །གདོལ་པ་མོ་དང་འཇིགས་པའི་གཟུགས། །ལྷ་མོ་དཀའ་བཟློག་མི་སྡུག་མ། །རྒྱལ་མ་དང་ནི་རྣམ་རྒྱལ་ཉིད། །མི་ཐུབ་མ་དང་གཞན་མི་ཐུབ། །ནག་མོ་བཟང་མོ་ནག་མོ་ཆེ། །ནག་སྦོམ་རྣལ་འབྱོར་མའི་དབང་མོ། །ཟླ་བ་མོ་དང་འཇིགས་པ་མོ། །གདུག་པ་ཅན་དང་ལཾ་པ་ཀི །སུམ་ཅུ་རྩ་གསུམ་དབང་ཕྱུག་མ། །གཡོ་ལྡན་མར་མེ་འཇིབས་བྱེད་མ། །གྲོང་དུ་གནས་པ་རྣལ་འབྱོར་མ། །འཇིགས་པའི་གཟུགས་དང་གཟུགས་ཆེན་མ། །མཆེ་བའི་གཟུགས་དང་གཙིགས་པ་ཉིད། །ཐོད་པའི་ཕྲེང་བ་འཕྱང་བ་ཅན། །མཐུ་ཆེན་ལག་ན་ཁ་ཊྭཱཾ་ག །ལག་ན་དགྲ་སྟྭ་རལ་གྲི་དང་། །རྡོ་རྗེའི་ལག་མ་གཞུ་ཡི་ལག །མཁའ་འགྲོ་མ་ཡི་དེ་ཉིད་ཆེ། །ལས་རྣམས་རྗེས་སུ་གྲུབ་པར་བྱེད། །རྣལ་འབྱོར་དབང་ཕྱུག་རྒྱལ་མོ་ཆེ། །དེ་བཞིན་རྡོ་རྗེའི་དབང་ཕྱུག་གཙོ། །དེ་བཞིན་གཤེགས་པའི་སྐུ་ཆེན་ལས། །སྐྱོན་མེད་རྣལ་འབྱོར་འབྱིན་པ་མོ། །རྡོ་རྗེ་དབང་ཕྱུག་བཀའ་ལུང་གིས། །ཐམས་ཅད་གནས་ནས་ཐམས་ཅད་དགུག །ཨོཾ་ཀ་ཀ་ཀཱ་དྷ་ན། བ་བ་བནྡྷ་ན། ཁ་ཁ་ཁཱ་དྷ་ན། སརྦ་དུཥྚ་ནཾ་ཧ་ན་ཧ་ན་གྷ་གྷ་གྷཱ་ཏ་ཡ་གྷཱ་ཏ་ཡ། ཨ་མུ་ཀ་སྱ་ཤཱིནྟཾ་ཀུ་རུ་ཧཱུྃ་ཧཱུྃ་ཕཊ་ཕཊ་ཛཿསྭཱ་ཧཱ། ཞེས་པས་སྤྱན་དྲངས། ཨ་མུ་ཀ་སྱ་ཞེས་པ་རང་དོན་ཡིན་ནམ་མ་ངེས་པ་དང་། གཞན་དོན་ཡིན་ན་དེ་དག་གི་མིང་གཞུག་པར་བྱའོ། །དེ་ནས་པདྨ་ཀ་མ་ལཱ་ཡ་སྟྭཾ་ཞེས་པས་གདན་འབུལ། ཨོཾ་ལོ་ཀ་པཱ་ལ་ས་པ་རི་ཝཱ་ར་ཞེས་པ་སྔོན་དུ་འགྲོ་བའི་མཆོད་པ་ལྔས་མཆོད་ནས། སྒྲུབ་ཐབས་ནས་འབྱུང་བ་ལྟར་སྒོ་མ་བཞིས་སྔགས་རྒྱས་དགུག་གཞུག་བཅིང་མཉེས་དབང་དུ་བྱས་ནས། གནས་གསུམ་ཡང་བྱིན་གྱིས་བརླབས་ལ་དབང་བསྐུར་ཏེ་ཐམས་ཅད་ལ་མི་བསྐྱོད་པའི་རྒྱས་གདབ་བོ། །དེ་ནས་བྱིན་གྱིས་བརླབས་པའི་མཆོད་པ་རྣམས་དཔག་ཏུ་མེད་པར་མོས་ལ། མདུན་དུ་བཟེད་ཞལ་རྣམས་བཞག་སྟེ། ངག་ཏུ། དྲི་མེད་ཡིད་དུ་འོང་བ་ཡི། །ལྷ་རྫས་དམ་པའི་མཆོད་ཡོན་འདི། །ཞིང་སྐྱོང་འཁོར་དང་བཅས་པ་འབུལ། །བསྟན་པ་བསྲུང་ཕྱིར་བཞེས་སུ་གསོལ། །ཨོཾ་ཀྲྀཥྞ་རུ་དྲ་མ་ཧཱ་རུ་དྲ་ཞེས་པ་ནས་བཛྲ་ཧསྟེ་དྷ་ནུ་ཧསྟ་ཞེས་པའི་བར་གཏོར་སྔགས་ལྟར་བརྗོད་པའི་རྗེས་ལ། གྲྀཧྞེ་དཾ་ས་པ་རི་ཝཱ་ར་ཨརྒྷཾ་སྭཱ་ཧཱ། ཞེས་བརྗོད་ཅིང་མཆོད་ཡོན་དབུལ། དེ་བཞིན་དུ་མཆོད་ཡོན་གྱི་གནས་སུ་མེ་ཏོག་སོགས་སྦྱར་བའི་ཚིགས་བཅད་དང་། སྔགས་རྣམས་ཀྱི་མཇུག་ཏུ་པུཥྤེ་ལ་སོགས་པ་སྦྱར་ཏེ་རོལ་མོའི་བར་དུ་དབུལ། དེ་ལྟར་མཆོད་ཡོན་ལ་སོགས་པ་རྣམས་བཟེད་ཞལ་དང་། མེ་ཏོག་ལ་སོགས་པ་རྣམས་རང་རང་གི་གནས་སུ་དབུལ་ལོ། །དེ་ནས་མགྲོན་རྣམས་ཀྱི་ལྗགས་ལ་རྡོ་རྗེ་ནས་འབྲས་ཙམ་གྱིས་མཚན་པར་བསམས་ལ། དེ་ལས་འོད་བྱུང་བས་གཏོར་མ་དྲངས་ཤིང་གསོལ་བར་བསྒོམས་སྟེ། རྡོ་རྗེ་ཐལ་མོ་ཁ་གྱེན་དུ་ཕྱེ་ལ། ཨོཾ་ཨེ་ཀ་བྲྀཀྵ་ཤྨ་ཤཱ་ན། སརྦ་ཏེ་ཀནྡ་རེ། གྲྀ་ཧེ་གྲ་མ་པཱ་ར་ཤེ ཀྵེ་ཏྲ་གྲ་མ་ཤཱུ་ནྱ་ག་ཏེ། སཏྭ་བྷཉྫ་སྠཱ་ལ་ག་ཏེ། མཱ་ཏ་ག་ན་བེ་ཤེ་རེ་ཏཱ། ཀྲྀཥྞ་རུ་དྲ་མ་ཧཱ་རུ་དྲ། དེ་བ་དཏྟ་ས་མ་ཤྲཱི་ཏ། ཀྲྀཥྞ་ཨཱ་ཀ་རཱ་ལ་བི་བྷཏྶ་ཨཱ་ནནྡཱ་ཏཱི་ཏ། བི་ནཱ་ཡ་ཀཱ། ཙ་མུཎྜ་གྷོ་རཱི་རཱུ་པཱི། སི་བྷཏྶ་ཨུ་མ་དེ་བཱི་ཙ་མ་ཏཱ་ར། ཛ་ཡ་ཙ་བི་ཛ་ཡ་ཙ། ཨ་ཛི་ཏཱ་ཨ་པ་རཱ་ཛི་ཏཱ། བྷ་དྲཱ་ཀཱ་ལཱི་མ་ཧཱ་ཀཱ་ལཱི། སྠཱུ་ལ་ཀཱ་ལཱི་ཡོ་གཱི་ཨིནྡྲཱ། ཙནྡྲཱི་གྷོ་རཱི། དུཥྚཱ་ཙ་ལཾ་པ་ཀཱི ཏྲི་«་་་་་ཏྲཱ་ཡ་ཏྲིཾ་ཤ་ཏཱི་ཤྭ་རཱི། འདི་དག་འདྲ། »ད་ཤེ་ཤྭ་རཱི། ཀཾ་པོ་ཛ་དཱི་བ་ཙུཾ་བི་ནྱཱ། གྲ་མེ་ཝ་ས་ན་ཡོ་གི་ནཱི། གྷོ་ར་རཱུ་པཱི་མ་ཧཱ་རཱུ་པཱེ། དཾཥྚྲ་རཱུ་པ་ཀ་རཱ་ལི་ནཱི། ཀ་པཱ་ལ་མཱ་ལ་མཱ་ལི་ནྱཱ། ཁ་ཊྭཱཾ་ག་ཨངྒི་ནཱི་མ་ཧཱ་དྷཱ་ཀཱ། ཁཌྒ་པ་ར་ཤུ་ཧསྟ་ཡ། བཛྲ་ཧསྟ་ཡ་དྷ་ནུ་ཧསྟེ། མ་ཧཱ་སུ་ཁ་ཨ་ཛྙཱ་ཨི་དཾ་བ་ལིཾ་ཁ་ཁ། ཁཱ་ཧི་ཁཱ་ཧི། གྲྀཧྞནྟུ་ས་མ་ཡ་རཀྵནྟུ། མ་མ་སརྦ་སིདྡྷམྨེ་པྲ་ཡཙྪནྟུ། ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཞེས་པ་ལན་གསུམ་མམ་ལྔ་བརྗོད་པས་མགྲོན་རྣམས་མཉེས་པར་བསམ་མོ། །དེ་ནས་སྣོད་ལ་སོགས་པར་གྲུབ་ན་སྙིམ་པས་གཞལ་ཞིང་དབུལ། མ་གྲུབ་ན་ཁམས་གསུམ་རྣམ་རྒྱལ་གྱི་ཕྱག་རྒྱ་ལས་མཛུབ་མོ་ལུ་གུ་རྒྱུད་དུ་བྱས་ལ་ཨོཾ་ཏིཥྛ་ཧཱུྃ། བྷཀྵ་བྷཀྵ་ཕཊ་སྭཱ་ཧཱ། ཞེས་དང་སེ་གོལ་ལན་གསུམ་གཏོགས་སོ། །དེ་ནས་ཉེར་སྤྱོད་བསྡུས་པ་དང་བདུད་རྩིས་ཀྱང་མཆོད་ལ། རྡོ་རྗེ་དྲིལ་བུ་འཛིན་པས། རྡོ་རྗེ་ཅན་གྱི་རྣམ་འཕྲུལ་ལས། །སུམ་ཅུ་རྩ་གསུམ་གནས་རྣམས་སུ། །འཇིག་རྟེན་སྐྱོང་བའི་ཚུལ་འཛིན་པའི། །ཞིང་སྐྱོང་མ་མོ་འཁོར་བཅས་དང་། །ལྷ་ཡི་ཚོགས་རྣམས་མ་ལུས་དང་། །ཀླུ་ཡི༴ གནོད་སྦྱིན༴ སྲིན་པོ༴ འབྱུང་པོའི༴ ཡི་དྭགས༴ ཤ་ཟའི༴ སྨྱོ་བྱེད༴ བརྗེད་བྱེད༴ མཁའ་འགྲོའི༴ མ་མོའི་ཚོགས་རྣམས་མ་ལུས་དང་། །མ་ལུས་པ་ནི་ཐམས་ཅད་དག །འདིར་གཤེགས་བདག་ལ་དགོངས་སུ་གསོལ། །བསྟན་པ་བསྲུང་དང་འགྲོ་བའི་དོན་མཛད་ཕྱིར། །ཐུགས་དམ་བཅས་ཤིང་ཞལ་གྱིས་འཆེས་པ་རྣམས། །དཔལ་ཆེན་བཀའ་སྡོད་ཡིད་ལྟར་མགྱོགས་པ་ཡི། །འཇིགས་པའི་གཟུགས་ཅན་དྲག་གཏུམ་མི་བཟད་པ། །གདུག་པ་འདུལ་ཕྱིར་ནག་པོའི་ཚོགས་རྣམས་འཇོམས། །རྣལ་འབྱོར་ལས་ལ་འབྲས་བུ་སྟེར་མཛད་ཅིང་། །མཐུ་སྟོབས་བྱིན་རླབས་བསམ་གྱིས་མི་ཁྱབ་པའི། །གནོད་སྦྱིན་ཚོགས་སོགས་བརྒྱད་ལ་ཕྱག་འཚལ་བསྟོད། །སྡེ་བརྒྱད་བཙུན་མོ་སྲས་དང་གཡོག་བཅས་པས། །དངོས་གྲུབ་ཀུན་གྱི་བཀའ་དྲིན་བདག་ལ་སྩོལ། །རྣལ་འབྱོར་འདི་ཞེས་བྱ་བ་འཁོར་བཅས་ལ། །ནད་མེད་ཚེ་དང་དབང་ཕྱུག་དང་། །དཔལ་དང་གྲགས་དང་སྐལ་བ་བཟང་། །ལོངས་སྤྱོད་རྒྱ་ཆེན་ཀུན་ཐོབ་ཅིང་། །ཞི་དང་རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །སྲུང་མས་རྟག་ཏུ་གྲོགས་མཛོད་ཅིག །དུས་མིན་འཆི་དང་ནད་རྣམས་དང་། །གདོན་དང་བགེགས་རྣམས་ཞི་བ་དང་། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་མཛོད། །འཇིག་རྟེན་བདེ་ཞིང་ལོ་ལེགས་དང་། །འབྲུ་རྣམས་རྒྱས་ཤིང་ཆོས་འཕེལ་དང་། །བདེ་ལེགས་ཐམས་ཅད་འགྲུབ་པ་དང་། །ཡིད་ལ་འདོད་པ་ཀུན་འགྲུབ་ཤོག །ཅེས་པས་ཕྲིན་ལས་གཞོལ། རྡོ་རྗེ་འཆང་གིས་སངས་རྒྱས་ཀྱི་བསྟན་པ་དང་། བསྟན་པ་འཛིན་པའི་གང་ཟག་རྣམས་བསྲུང་ཞིང་སྐྱོང་བར་བཀའ་བསྒོ་ཞིང་ཞལ་གྱིས་བཞེས་པའི་ཞིང་སྐྱོང་ཆེན་པོ་འཁོར་དང་བཅས་པ་ཁྱེད་རྣམས་ལ་མཐུ་དང་ནུས་པ་བསམ་གྱིས་མི་ཁྱབ་པ་མངའ་བ་ལགས་པས། སངས་རྒྱས་ཀྱི་བསྟན་པ་དར་བ་སེམས་ཅན་ཐམས་ཅད་ལ་བདེ་སྐྱིད་ཀྱི་དཔལ་ཕུན་སུམ་ཚོགས་པ་འབྱུང་བ། ཁྱད་པར་དུ་ཡང་རྡོ་རྗེ་སློབ་དཔོན་ཆེ་གེ་མོ་ཞེས་བྱ་བས་བདག་དང་སེམས་ཅན་ཐམས་ཅད་ཀྱི་དོན་དུ་དཔལ་ཆེ་གེ་མོ་ཞེས་བྱ་བའི་དཀྱིལ་འཁོར་ཆེན་པོ་བྲི་བ་དང་། སྒྲུབ་ཅིང་མཆོད་པ་དང་། རྡོ་རྗེ་སློབ་དཔོན་མ་རྣམས་དབང་བསྐུར་བར་འཚལ་ན། སྲུང་མའི་དབང་པོ་ཁྱེད་རྣམས་ཀྱིས་དཀྱིལ་འཁོར་གྱི་བྱ་བ་མཐར་མ་ཕྱིན་གྱི་བར་དུ། བར་དུ་གཅོད་པ་ཐམས་ཅད་ཞི་བ་དང་། བསམ་པ་ཐམས་ཅད་ཆོས་བཞིན་དུ་འགྲུབ་པའི་དངོས་གྲུབ་མ་ལུས་པ་སྩལ་དུ་གསོལ། ཞེས་བརྗོད་པས་དངོས་གྲུབ་བླང་། ཡི་གེ་བརྒྱ་པ་དང་། མ་འབྱོར་པ་དང་ཉམས་པ་དང་། །སོགས་བརྗོད་ལ་ནོངས་པ་བཟོད་པར་གསོལ། གཡོན་པ་རྡོ་རྗེ་ཁུ་ཚུར་སྙིང་གར་བཞག ལག་པ་གཡས་པ་བརྐྱང་བ་ས་ལ་བཞག་ནས་ལེ་ཚེ་དབུས་མའི་འདས་པའི་ཡེ་ཤེས་པ་རང་བཞིན་གྱི་གནས་སུ་གཤེགས། ཨོཾ་པདྨ་ཏིཥྛ་ཧཱུྃ་སྭཱ་ཧཱ། ཞེས་པས་དམ་ཚིག་པ་བདག་ལ་བསྡུས་ལ། ཨོཾ་ཀྲྀཥྞ་རུ་དྲ་སོགས་ཀྱི་སྔགས་བརྗོད་ཅིང་མཆོད་ཡོན་བསྒྲེང་ལ་སྔར་གྱི་ཕྱག་རྒྱ་དང་། ཨོཾ་སརྦ་དུཥྚཱཾ་གྲྀཧྞ་གྲྀཧྞ་གཙྪ་ཧཱུྃ་ཕཊ། ཞེས་བརྗོད་ཅིང་། སྲིན་ལག་དང་མཐེ་བོང་བརྡབ་པའི་སེ་གོལ་ལན་གསུམ་གཏོགས་པས་ཞིང་སྐྱོང་འཁོར་དང་བཅས་པ་རྣམས་གཤེགས་སུ་གསོལ་ལོ། །དེ་ཡང་དང་པོར་ས་ཆོག་དང་། སྔོན་འགྲོའི་གཏོར་མ་རྣམས་ཀྱི་དུས་སུ་དཀྱིལ་འཁོར་གྱི་ཁང་པའི་ཕྱི་རོལ་དུ་བར་ཆད་བསྲུང་བའི་ཕྱིར་ཕྱོགས་མཚམས་བརྒྱད་དུ་འཁོད་པར་བསམས་ལ། ཕྱི་རོལ་པའི་གཏོར་མའི་སྐབས་སུ་ནི། རང་རང་གི་ཕྱོགས་སུ་སོང་ལ་སོ་སོར་གཏོར་མ་འབུལ་བས་གཤེགས་གསོལ་མི་བྱེད་པའམ། ཁང་པའི་ཕྱོགས་མཚམས་ཀྱི་རང་གནས་སུ་གཤེགས་སུ་གསོལ་བ་གང་བདེ་བྱ་ཞིང་། མཇུག་དཀྱིལ་འཁོར་བསྡུ་བའི་གཏོར་མའི་ཚེ་ཤིང་གཅིག་དང་དུར་ཁྲོད་ལ་སོགས་པ་རང་རང་གི་གནས་སུ་གཤེགས་སུ་གསོལ་བ་ནི་རྒྱུད་འགྲེལ་ལས་གསུངས་པས་ཡང་དག་པའི་དོན་དུ་ཤེས་པར་བྱའོ། །དེ་ནས་དྲིའི་དཀྱིལ་འཁོར་བསྡུ་ཞིང་མཆོད་རྫས་དམན་པ་རྣམས་དང་གཏོར་མ་རྣམས་རོལ་མོ་དང་བཅས་པས་རྒྱ་མཚོར་འབབ་པའི་ཆུ་ཀླུང་དུ་དོར་ཞིང་ལས་ཀྱི་རྗེས་མི་མངོན་པར་བསྡུས་ནས་རྡོ་རྗེ་སེམས་དཔའ་ལ་སོགས་པའི་ང་རྒྱལ་གྱིས་བདག་དང་སློབ་མ་རྣམས་བསྲུང་བར་བྱའོ། །གང་གི་ཚེ་དཀྱིལ་འཁོར་སྒྲུབ་མཆོད་དང་མ་འབྲེལ་བར་མདུན་གྱི་མཎྜལ་མཆོད་པ་དང་། ཚོགས་ཀྱི་འཁོར་ལོ་ལ་སོགས་པ་བྱེད་པ་དེའི་ཚེ་གཏོར་མ་བྱིན་གྱིས་བརླབས་པ་ནས་བརྩམས་ཏེ་ཕྲིན་ལས་གཞོལ་པའི་བར་བྱའི། གཞན་གོང་འོག་གི་ཆོ་ག་རྣམས་བྱ་མི་དགོས་ལ་སྔོན་འགྲོ་དང་ཕྱི་རོལ་པ་དང་། དཀྱིལ་འཁོར་བསྡུ་བའི་གཏོར་མ་རྣམས་ལ་ནི་ཇི་སྐད་བཤད་པ་བཞིན་ཆོ་ག་ཐམས་ཅད་རྫོགས་པར་བྱའོ། །ལྷག་བསམ་དག་པའི་མཁའ་དབྱིངས་དཀྱིལ་འཁོར་དུ། །དམ་རྫས་བདུད་རྩིའི་སྤྲིན་ཚོགས་རབ་བསྡུས་ནས། །རྣམ་དག་ཆོ་གའི་འབྲུག་སྒྲ་འདི་བསྒྲགས་པས། །མཆོད་ཡུལ་རྨ་བྱའི་ཚོགས་ཀུན་དགྱེས་པར་མཛོད། །ཅེས་པ་འདི་ཡང་རྡོ་རྗེ་འཆང་ཆེན་པོ་རྗེ་བཙུན་ཡེ་ཤེས་ཞབས་ཀྱི་གསུང་གི་ཚ་ཟེར་ལས་སྐྱེས་པ་ཤཱཀྱའི་དགེ་སློང་ཀུན་དགའ་བཟང་པོ་ལ། རྒྱུད་འདི་དོན་དུ་གཉེར་ཞིང་བློ་གྲོས་ཕུན་སུམ་ཚོགས་པ